DISSERTATIO  MEDICA 
INAUGURALIS 


DE 


USU 


PURGANTIUM. 


r  • 


' 


#  , 


. 


■ 


i 


>  - 


. 


- 

* 


;  ; 


Vi*  * 


-'■  •* 

-  's.* 

I  . 


';  ■«*'  J  * 


~  * 


: 


,) 


1  ■ 


■ 


> 


DISSERTATIO  MEDICA 

«  s 

INAUGURALIS 

DE 

USU  PURGANTIUM; 

QUAM 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMIAE  EDINBURGENJE  PRAEFECTI ; 

NECNON 

Amplissimi  SENATUS  ACADEMICI  Consensu,  et 
Nobilissima;  FACULTATIS  MEDICiE  Decreto; 

©raiiu  SDottottS, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

ERUDITORUM  EXAMINI  SUBJICIT 

ABRAMUS  E.  ORPEN,  A.  B.  T.  C.  D. 

HIBERNUS. 


VIII.  Calendarum  Julii ,  hora  locoque  solitis. 


EDINBURGI : 

EXCUDEBAT  JACOBUS  BALLANTYNE 

1805. 


0 

c 


■•I  C  f /.  FStBZxa 


' 


<  •  . 

. 

’  ..  -  ;  v/  ■ 

.  •  ■ 

■ 

to-  V 

. 

%  * 

,  \  •  •  y*  *  : 

■ 

' 


'  ■  ■  .  i" 


* 


-  '.T.  'i  /  -:.iv  ,  • 

' 


/ 


JACOBO  HOME,  M.  D. 

PROFESSORI  MAT.  MEDICAS  IN  ACADEMIA  EDINBURG» 

ET 

EDVARDO  ORPEN, 

ARMIGERO, 

PATRI  SUO  OPTIMO, 

HOC  TENTAMEN, 

ANIMI  GRATISSIMI  PIGNUS, 

OFFERT 

AUCTOR. 


.  :  ,  ■  ■  01 1  O303AI,  . 


-  j-.-jii-  .T-  I.:  , 5’ o* • 


TvS 


■  i  r  a  i:  *  va:a ' 

r  >-'  :•  ;?I  V:  *LA. 


■  f 


IJITA 


- 


.  .  •  .  ...  i  ;-:a 


*  . 


DISSERTATIO  MEDICA 

INAUGURALIS 

PE 


USU  PURGANTIUM, 


Cuborum  reliquiae  ex  quibus  chylus  jam  re^ 
sorptus,  et  ex  quibus  haud  liceat  ultra  spe¬ 
rare  nutritionem,  interventu  motus  peristaltici 

•  A 

usque  ad  intestina  magna  primo  detruduntur 
et  brevi  per  anum  ex  corpore  ejiciuntur.  Sed 
lii  motus  ad  vitam  tam  necessarii,  sine  gravi 
causa  conturbari  sunt  proclives;  et  hinc  multa 
pervenirent  mala  ni  natura  nobis  remedia  ad 
eos  integrandos  larga  manu  impertisset 


DE  USU  PURGANTIUM. 


ft 

Ex  his  quaedam  purgantia  sunt  nominata,  et 
propter  utilitatem  et  vires  in  corpore  humano 
prae  caeteris  in  materia  medica  semper  enituere; 

t  *  f  2 

In  hoc  tentamine  perpauca  de  his  disserere 
conamur,  et  hos  attingere  morbos,  in  quibus 
maxime  purgantia  prosunt.  Sed  leviter  tantum 
et  in  transitu  :  nullo  enim  fere  existente  mor- 

4 

bo  in  quo  non  ad  rem  sit  intestina  recludere, 
satis  patet  purgantium  historiam  omnibus  abso¬ 
lutam  numeris  limites  dissertationis  Inaug, 
longe  transire. 

i 

Irritabilitas  et  debilitas  magna  praecipue  in¬ 
testinorum  ab  usu  purgantium  abhorrere  di¬ 
cuntur,  verum  hoc  intelligi  intra  certos  limites 
tantum  debet,  et  eorum  liberrimam,  idoneo 

tempore  exhibitionem  non  oportet  interdicere 

» 

* — sed  effusius  de  hoc,  cum  de  chorea  aliisque 
morbis  tractare  veniam.  Delectum  purgantium 
quod  attinet,  satis  constat  a  natura  morbi  mu¬ 
tationisque  optatae  omnino  pendere.  Idoneum 
adhibendi  tempus  omnes  fatentur  sub  obscurum 
esse  mane.  Hoc  medo  quantum  fieri  potest. 

cum  consuetudine  diurna  quadramus,  et  cave¬ 
mus  ne  aegri  quies  per  noctem  convellatur. 

His  de  purgantibus  praefatis,  nunc  licebit 
pauca  de  quibusdam  tradere  morbis,  in  quibus 
purgantia  fere  sola  et  unica  sunt  remedia,  a 
Chorea  Sancti  Viti  incipiam. 


GAP.  I. 

Hicce  morbus  impetum  ante  pubertatis 
aetatem  plerumque  facit  et  ad  varias  causas  ex¬ 
citantes,  temperamentum  irritabile  et  debilitat¬ 
um  nescio  quomodo  afficientes,  refertur.  Sed 
mea  sententia  ex  irritatione  sordium  vermi¬ 
umque  saepissime  oritur.  Nam  hos  praecipue 
aggreditur  qui  ob  inertiam  aut  occupationes 
sedentarias,  alvo  adstricta  intestinorumque  mor¬ 
bis  laborant :  et  praeterea  curationis  ope  postea 

memorandae.  Nosocomio  nostro  multis  in  ex¬ 
emplis  felicissime  tractabatur,  quod  nunquam 
evenire  potuit,  ni  omnibus  fere  in  casibus  mor¬ 
bus  intestinis  innixus  sit. 

Medendi  rationes  a  medicis  hactenus  propo¬ 
sitae,  prout  eorum  causarum  excitantium  sen¬ 
tentiae,  necessario  variebant.  Sydenham  sua¬ 
det  sanguinem  semel  iterumque  educendum, 
alvo  interim  saepe  purgata,  et  aegro  haustu  ano- 
dyno  restaurato.  Et  quamvis  satis  constat  hoc 
modo  morbum  curasse,  tamen  perpauci  prae¬ 
clari  hujusce  medici  vestigia  presserunt.  Inep¬ 
tissimum  esse  putaverunt,  catharticis  aliisque 
debilitantibus,  obviam  ire  morbo  in  eorum  sen¬ 
tentiis  ab  imbecilli  temperamento  originem 
ducenti,  et  melius  esse,  consilio  maxime  con¬ 
trario,  roborantibus  scilicet  et  antispasmodicis, 
omnibus  in  casibus  curationem  confidere.  Ve¬ 
rum  ab  hoc  aversor, non  solum  quod  causas  mor¬ 
bi  veras  omnino  praetermittit,  sed  etiam  pro  ex¬ 
plorato  accepit  purgantia  chorea  affectos  mul¬ 
lum  debilitare,  quod  procul  esse  a  veritate  mihi 
videtur.  Nam  alchchol  ut  aliique  stimuli,  ali- 

quando  aegrum  minus  callidum,  pulsum  que  tar¬ 
diorem  reddunt,  ita  in  hoc  plurimisque  convul- 
sivis  morbis,  purgantia  corpus  afficiunt  huma¬ 
num  contra  quam  a  priori  expectandum  est, 
et  plus  boni  expulsione  rerum  morbum  excit¬ 
antium,  viresque  aegri  convellentium  faciunt, 
quam  mali,  iterato  eorum  usu.  Hoc  in  non¬ 
nullis  chorea  laborantibus  et  felicissime  trac¬ 
tatis  sub  Profess.  nostro  Home,  bene  illustra¬ 
tum  observavi :  viribus  eorum  quamvis  assiduo 
fere  sub  usu  purgantium,  non  solum  non  frac¬ 
tis  verum  potius  maxime  auctis. 

# 

Loco  igitur  consilii  spes  medicorum  iterum 
iterumque  fallentis, aliud  referam  a  medico  spec¬ 
tatissimo  D.  Hamilton  in  nosocomio  nostro, 
primo  excogitatum  vel  saltem  latius  usurpat¬ 
um,  et  quod  sciam,  ab  illo  nunquam  incassftm 
centatum.  In  hoc  innititur,  quod  chorea,  a  sor¬ 
dibus  stagnantibus  et  acribus  semper  originem 
ducit,  et  inde  sola  est  indicatio,  has  quam  pri¬ 
mum  educere. 

Ad  hoc  consequendum  purgantia  statim  sunfc 
praecipienda,  diaeta  levi  et  nutriente  et  pauxi¬ 
llo  etiam  vini,  si  opus  sit,  simul  permissis.  De¬ 
lectum  purgantium  quod  attinet  vix  ullus  est. 
Submurias  autem  Hydrargyri  vel  per  se,  vel  re¬ 
sinosis  purgantibus  conjunctus,  vel  salibus  al¬ 
ternatus  neutralibus,  frequentissime  usurpatur 
et  certe  haud  sine  jure  anteferri  videatur;  nam  ut 
ab  Underwood  aliisque  certiores  facti  sumus, 
submurias  hydrargyri  maxime  accommodatus 
est  ad  infantium  intestina  abluenda,  et  haud 
in  frequenter  succedere  observatur,  etiam  cum 
purgantia  fortiora  frustra  tentata  sint.  Pur- 
gantibus  exhibitis,  magna  vis  faeculentae,  sub- 
viridaeet  fetidae  materiae  nunquam  non  dejicitur, 
et  haec  sellarum  conditio,  praeter  quod  causam 
morbi  excitantem  satis  manifeste  designat,  diri¬ 
gere  etiam  medicum  in  usu  purgantium  possit : 
in  iis  enim  perstare  liceat  usque  dum  dejec¬ 
tiones  ad  speciem  naturalem  reverterint :  post 
quod,  aegro  semper  melius  se  habente,  alternis 
diebus,  vel  pro  re  nata,  alvum  movere  sufficiat. 


\ 


DE  USU  PURGANTIUM.  J 

Hoc  tonicorum  justum  tempus  si  unquam, 
sed  illa  haud  plurimum  valere  videntur,  natura, 
post  causam  morbi  sublatam,  ad  curationem  sat 
superque  valente.  Nihil  utcunque  obstat  quin 

cinchonam  vel  perse,  vel  valeriana  conjunctam 

/  ^ 

aut  ferri  preparationes  praescribamus  :  quamvis 
mea  sententia  animi  corporisque  exercitatio,  et 
diaeta  nutriens  cum  vini  pauxillo,  optima  sunt 
Ionica,  et  sernper  ad  aegrum  restaurandum  suf¬ 
ficient. 


C  A  P.  II. 

DE  VERMIBUS. 

Fides  si  auctoribus  sit  habenda,  nulla  cor¬ 
poris  pars  in  qua  vermes  non  interdum  reperi- 
untur.  Verum  hic  tantum  de  illis  agendum 
est,  qui  sedem  in  ventriculo  et  intestinis  ponunt. 

Cum  vel  chyli  consumptione  ad  nutritionem 
necessarii,  vel  intestinorum  irritatione,  multe 

incommoda  et  etiam  morbos  graves  et  pericu 
losos  vermes  inducant,  summi  fit  momenti  eos 
quam  primum  ex  corpore  deturbare.  Ad  hoc 
efficiendum  multa  a  medicis  remedia  laudata 
sunt  :  perpensis  autem  mutationibus  quibus  in 
transitu  subjiciuntur  et  quam  multis  laudibus 
'  suis  temporibus  cumulabantur  inertissima  etiam, 
et  nunc  merito  neglecta  mea  sententia  jure 
dubitare  liceat,  num  effectus  salutares  anthel- 
menticis  ascripti,  haud  melius  ad  purgantia, 
eodem  tempore  praescripta  referantur  :  Quae 
vi  mechanica  et  chemica  simul  gaudentia,  aut 
vermes  necatos  eliminent,  aut  iterata  intestino¬ 
rum  contractione  foras  detrudant,  aut  domici¬ 
lia  illis  reddant  tam  ingrata  ut  ultro  facessant. 

i 

Ex  hoc  lege  limaturas  stanni  tantum  excipio* 
quae  in  tanto  sunt  usu  generali  ut  illis  vires  ali¬ 
quas  anthelminthicas  recusare  non  auderem» 
Sed  ut  hoc  medicamentum  aliquid  prosit,  in  do- 
"ibus  piaescribendum  usitatis  multo  majoribus. 

.Ex  antea  dictis,  modus  verminosos  tractandi 
facile  patebit.  Ni  fallor  omnibus  fere  in  casi- 

bus  praecipue  purgantibus  committendus  est. 
Et  ex  his  submur.  hydrarg.  accommodatissi¬ 
mus  videtur,  vel  solus,  vel  pro  aegri  viribus  et 
aetate  cum  jalappa  vel  gambogia  conjunctus. 
Alvum  plene  deducere  tertia  quaque  die  opor¬ 
tet,  et  pro  aetate  a  grano  uno  usque  ad  tria 
submur.  hydrarg.  omne  nocte  adhibere.  Et  si 
eodem  tempore  remedia  usitata  ad  vires  res¬ 
taurandas  sint  usurpata,  ad  integram  valetudi¬ 
nem  brevi  aeger  revocatus  erit. 


CAR  III. 

DE  HYDROPk 

Prout  varias  corporis  partes  affectas  in  varias 
species  dividitur  Hydrops,  sed  omnibus  multa 
inter  se  communia  habentibus  et  terminis  nos¬ 
tris  singulas  speciatim  haud  concedentibus  trac¬ 
tare,  quae  postea  dicta  generaliter  et  de  univer¬ 
sis  intelligentur. 

B 

•  In  hoc  morbo  conatus  praecipue  dirigendi  ad 
aquam  quam  primum  educendam  utrum  ef¬ 
fusam  in  cavitates  vel  texturam  corporis  cellu¬ 
losam.  Ad  hoc  agendum,  prout  res  postulare 
videantur,  aut  cathartica  aut  vomitoria  aut  diu¬ 
retica  aut  sudorifica  adhibere  liceat,  et  cuique 
horum  sua  sunt  commoda  et  incommoda. 

\ 

His  casibus  tantum  accommodata  sunt  pur¬ 
gantia  in  quibus  morbus  subito  impetum  facit,  et 
cum  magna  debilitate  vel  intestinorum  irritabili¬ 
tate  haud  sit  conjunctus.  Sed  usui  eorum  cum 
occasio  sit  opportuna,  et  praedpue  cum  ex  vis¬ 
cerum  tumoribus  oritur  morbus,  multo  citius 
aliis  supra  memoratis  curationem  praestare  in¬ 
venientur. 

Confitendum  est  nihilominus  quod  purgan¬ 
tium  fides  multum  imminuta  ;  verum  hoc  usui 
eorum  indiscreto  magis  quam  vitio  tribuendum. 
Nullum  remedium  quin  prave  applicatum  ali¬ 
quid  mali  afferat,  et  in  morbo  progressu  fere 
semper  serpente  et  languido,  cum  maxima  co¬ 
mitato  debilitate,  et  lesionurn  internorum  fre- 


/ 

quenter  symptomatico  certe  haud  mirum  pur- 
gantia  non  semper  successisse. 

Delectum  purgantium  in  hoc  morbo  quod 
attinet,  leniora  ut  supertartris  potassse,  sulphas 
magnesias  et  similia,  a  medicis  nuperrime  lauda¬ 
ta  sint.  Sed  nescio  an  exemplum  sequi  anti¬ 
quiorum  haud  melius  esset  et  fortiora  usurpare. 
Nam  vasa  absortentia  acriter  stimulando,  non 
solum  ad  excretiones  serosas  expromendas,  sed 
ad  tumores  viscerum,  ex  quibus  tam  saepe  ori¬ 
tur  morbus,  discutiendos,  majore  vi  pollent. 
Exceptio  huic  ut  cunque  facienda  cum  vel 
gangraenam  vel  intestinorum  inflammationem 
causam  haberemus  timere. 

's. 

Submurias  hydrargyri  cum  jalappa  vel  gam~ 
bogia,  vel  postrema  sibi  invicim  immixta,  vel  al¬ 
terutrum  cum  supertartritide  potassae  conjunc¬ 
tum,  medicis  autiferri  et  jure  videntur.  Haec 

'  _  t 

partitis  vicibus  usque  ad  plenam  dejectionem 
dari,  et  prout  vires  ferant  vel  usus  postulet,  vel 
sellae  plus  minusve  sint  naturales,  aut  singulis 

aut  alternis  diebus,  aut  quarta  tantum  quacun¬ 
que  die  iterari  debent :  Viribus  eorum  deplen¬ 
tibus  ope  liquoris  gin-punch,  vel  cujusvis  alii 
diuretici  simul  adjutis. 

i 

Curandum  est  tamen  in  purgantium  usu 
haud  ultra  modum  perstare ;  nam  si  morbus  ab 
illis  brevi  haud  fugatus  vel  saltem  sublevatus 
sit,  ob  debilitatem  quae  sequitur  magis  erit  con¬ 
firmatus,  et  praeterea  diarrhaeam  cathartica  in¬ 
ducant,  quae  morbo  provecto  omnes  maxime 
timenda  fatentur, 

\ 

Hac  una  cautione  attente  observata,  et  viri¬ 
bus  aegri  omnibus  modis  consuetis  sustentatis, 
purgantia  non  solum  tuta  verum  maxime  efficacia 
inventa  fuerunt.  Cullenus  prae  caeteris  lau¬ 
davit  illa,  et  dum  nosocomio  huic  interfui,  mul¬ 
tis  in  casibus  insignes  eorum  virtutes  ipse  tes¬ 
tatus  sum.  Unum  particulariter  in  memoria 
teneo.  Miles  ebriosus  quidam  cum  signis  je¬ 
coris  morbidi,  et  magna  vi  aquae  intra  paucas 
dies  cumulatae,  in  clinicam  ordinariam  admit¬ 
tebatur  ;  aedema  ejus  fuit  generale,  fluctuatio 

/ 

distincta  in  abdomine  sentiri  possit,  et  nonnul¬ 
la  hydrothoracis  symptomata  adfuere.  Viribus 
parum  imminutis,  et  aetate  ejus  florente,  pur¬ 
gantia  ab  Doctore  Home  illico  porrigantur  et  fe¬ 
licissimo  cum  exitu.  Dosem  post  secundum 

,  / 

tam  pleno  amni  defluxit  aqua  ut  paucos  intra 
dies  aeger  desiccaretur.  Ad  curationem  con¬ 
firmandam  in  nosocomio  paulum  moratus,  et 
postea  sanus  et  sobrius  demittebatur. 


CAR  IY. 

DE  DYSENTERIA. 

Mosely  et  multi  alii  ob  consensum  inter  in¬ 
testina  et  superficiem,  morbum  ex  frigore  vel 
contagio  provenire  putant ;  at  judice  Gregorio 
nostro  in  aliquibus  exemplis  ad  acrimoniam 
intestinorum  referri  potest.  Haec  quomodo 
dysenteriam  gignit  hic  non  disputandum  est, 
nec  ullum  habet  momentum,  nam  quacunque 


14 


DK  USU  PURG  ANTIAM. 


ex  causa  originem  ducit,  vel  impetum  utcuri- 
que  facit,  medendi  modus  semper  idem,  et 
purgantibus  praecipue  confidendus. 

\ 

Ex  purgantibus  ol.  ricini  et  sales  neutrales 
primas  tenent  sedes.  His  primo  alvus  plene  de¬ 
ducenda,  et  postea  anodynum  hora  somni  ad  ir¬ 
ritationem  levandam  dare,  et  in  hac  diuturna, 
purgantium  scilicet  et  opii,  alternatione  usque 
ad  curationem  perstare  usitatum  est ;  sed  mul¬ 
tum  dubito  an  curatio  haud  esset  celerior,  si 
evacuantibus  multo  magis  et  anodynis  minus 
confidamus,  et  si  opium  per  se  unquam  adhi¬ 
bere  liceat,  nisi  torminibus  et  irritatione  maxi- 
me  urgentibus. 

Ex  analogia,  et  medendi  dysenteriam  ratione 
in  regionibus  tropicis  tam  fauste  adhibita,  ut 
puto,  concludere  oportet  optimos  effectus  in 
morbo  graviore  sperandos  esse  ex  submuriate 
hydrarg;  ad  gr»  iv.  vel  v.  om.  nocte  praescripto. 
Cum  opio  vel  ipecac.  illum  conjungere  liceat, 
et  postridie  mane  haustum  porrigere  ex  infuso 
sennae  vel  olio  ricini.  Hoc  modo  non  solum 

scyballa  et  sordes  certissime  expellentur,  sed 
omnia  experientur  commoda  quae  largum  mer¬ 
curii  usum  sequi  in  hoc  morbo  dicuntur. 


Purgantium  operatio  enematum  emollientium 
usu  multum  adjuvatur,  et  his  remediis  pro  re 
nata  uti  oportet  donec  morbus  curatur,  cu¬ 
jus  possumus  tantum  certiores  esse  cum  ex  ae¬ 
gro  decedunt  tormina  et  tenesmus,  et  dejec¬ 
tiones  hactenus  mucosae  et  scybalatae  et  san¬ 
guine  commixtae,  speciem  faeculentem  et  natu¬ 
ralem  induunt.  Eodem  tempore  omnibus  usi¬ 
tatis  auxiliis  curatio  est  promovenda.  iEgro 
convalescenti  ad  sanitatem  cinchona  acidumque 
sulphuricum  conducent. 

cap.  v. 

'  v  • » 

DE  HAEMATEMESE. 

Hic  de  Haematemese  ex  causis  temporalibus 
provenienti  ut  ex  alvi  tarditate,  amenorrhoea, 
vel  alia  levi  quacunque  causa  tantum  agere 
locus  est,  et  in  hoc  solo  purgantia  pro  remediis 
primariis  laudare  possum. 

Nam  utilia  sunt  non  solum  ad  eliminendum 
foras  sanguinem  effusum  in  ventriculum  et  in¬ 
testina  et  ibi  putrescentem,  sed  ad  vasorum 
plenitudinem,  si  opus  sit,  minuendam,  et  de- 
livatione  a  superioribus  corporis  partibus,  ad 
oanam  sanguinis  distributionem  restaurendam. 

Iterationem  purgantium  quod  attinet  a  na- 
sura  sellarum  et  aegri  viribus,  omnino  pendere 
oportet.  His  haud  multum  fractis  alvus  so- 

luta  ope  laxantis  alicujus  mitioris,  vel  si  acidi™ 
tas  adsit,  carbonatis  magnesiae  tenenda  est: 
et  haec  prout  res  postulaverint,  repetendae  quo¬ 
usque  dejectiones  sint  nigrae  et  sanguinolentae. 

'■>  •  ■*'*•  #  * 

Interdum  autem  causae  morbi  inveteratae 
sunt,  et  tunc  necesse  viribus  aegri  quam  max¬ 
ime  parcere.  Eodem  ergo  tempore,  quod  al¬ 
vus  emulsionum  et  laxantium  ope  omni  libera¬ 
tur  irritatione,  haec  licet  remedia  dare  quae  va¬ 
sa  ventriculi  topice  afficiunt.  Hujusmodi  sunt 
decoctum  thaeae,  infusio  rosarum  acido  sulphu- 
rico  acidulata,  serum  aluminosum,  &c.  &c. 

In  usu  tonicorum  aliqua  cautione  opus  est, 
nam  morbo  quam  minime  inflammatorio  exis- 
tente,  regimine  antiphlogistico  uti  deceat ; 
contra,  cum  debilitate  comitato,  vel  diu  pers¬ 
tante,  vinum  et  alia  tonica  larga  manu  suppe¬ 
ditanda  sunt. 


i 

CAR  YL 

DE  OBSTIPATIONE. 

Sordes  longe  retentae  et  nane  corruptas  et 
acridas  factae*  functiones  ventriculi  intestinorum¬ 
que  turbantes*  in  aliquibus  symptomata  gig¬ 
nunt  naturae  tam  peculiaris*  et  sibi  tam  con¬ 
stantis*  ut  morbum  constituere  idiopathicum 
dicantur.  Hunc  nomine  obstipationis  excer¬ 
pam*  et  sequentibus  signis  plerumque  dignos¬ 
citur.  Primo  totius  corporis  molestia  fit  et  vi¬ 
rium  depressio,  et  in  variis  partibus  male  se  ha¬ 
bet  aeger.  His  accedunt  gravitatis  vel  etiam 
doloris  sensus  in  regione  epigastrica*  qui  ad 
hypogastrium  vel  lumbos  interdum  transit*  vo¬ 
mitus  statim  ab  omni  ingesto*  nausea*  appeti¬ 
tus  prostratus*  capitis  dolor*  vertigo  vel  etiam 
sopor,  eructationes  acidae  et  intumescentia  vel 

inelastica  vel  tensa  in  aliqua  abdominis  parte. 
Somnus  fere  semper  perturbatus,  sitis  urget, 
corpus  marcescit,  pulsus  aliquando  frequens  et 
debilis,  raro  intermittens  ;  saepius  haud  celerior 
solito  fit.  Alvus  pertinaciter  astricta  vel  si 
ullae  sellae,  parcae  subvirides  vel  lutosae  vel  e- 
tiam  nigrae  sunt.  Perraris  autem  exemplis, 
mucosae  sellae  haud  parca  quantitate  dejiciun¬ 
tur  * ;  hujus  exemplum  notabile  in  hoc  noso¬ 
comio  contigit,  in  quo  mulier  sub  diarrhoea 
laborare  putata  astringentibus  et  roborantibus 
diu  tractabatur  :  Scybalis  verum  lutosis  in  de¬ 
jectionibus  tandem  observatis,  et  natura  morbi 
vera  detecta,  purgantia  adhibita  sunt,  et  cito 
morbum  edomuere. 

Haec  obstipationis  praecipua  signa,  sed  in 
memoria  tenendum  sit  omnia  supra  memo¬ 
rata  rarissime  simul  observari.  Satis  multa 
nihilominus  erunt,  unde  medicus  sagax  veram 
morbi  naturam  perspiceret:  presertim  si  ad 

— ■■  — — ’  ■■  '  ■■  '  *■  ■  III I  .......  »  »-■ 


*  Vid.  Fothergill» 

dejectiones  mentem  adverterit*  quae  a  specie 
naturali  semper  decedere  invenientur. 

Curationem  quod  spectat  pauca  tantum  di¬ 
cere  necesse  est.  Alvus  quam  primum  purganti¬ 
bus  antea  memoratis  deducenda  est,  et  haec  re¬ 
petenda  donec  morbus  loco  cesserit,  et  dejec¬ 
tiones  naturales  evaserint ;  et  si  purgantium 
actio  haud  sit  plena  enematis  usitatis  vel  his 
ex  aqua  tepida  adjuvare  liceat,  vino  simul  per¬ 
misso,  et  assafcetida  praecipue  formaxenematis 

*  4 

large  praescripta  ad  affectiones  tympaniticas  si 
ullae  adsint  levandas. 


CAP.  VI L 

DE  HYSTER1A. 

Hysterxam  inter  et  intestinorum  acrimo¬ 
niam  ex  faecibus  vel  diu  retentis,  vel  materia 
aliqua  acri  commixtis,  vel  alioquin  male  se  ha- 

bentibus,  aliquem  intercedere  nexum  hinc  con¬ 
stat,  quod  plurimis  in  exemplis,  purgantibus, 
nullis  aliis  adhibitis  remediis,  cedere  observata  - 
est.  Quandocunque  ergo  aut  alvi  tarditate, 
aut  dejectionibus  aut  parcis  aut  nigris  et  fae- 
tidis  comitatur,  ad  purgantia  statim  fugere 
oportet,  et  in  eorum  usu  perstare  donec  omnes 
excretiones  quoad  speciem  et  quantitatem  sint 
maxime  naturales. 

Satis  probabile  purgantia  ad  curationem  con¬ 
ducere  non  solum  deducendo  alvum,  sed  mo¬ 
tum  sanguinis  per  omnia  viscera  promovendo; 
et  subjungere  vix  opus  est,  quod  antispasmo- 
dica  et  alia  usitata  remedia  cum  his  simul  usur¬ 
panda.  Si  locus  nobis  et  tempus  sint,  alios 
possim  morbos  memorare  in  quibus  purgantia 
ad  restaurandos  aegros  magna  vi  pollent.  His 
autem  haud  permittentibus,  tantum  restat  ut 
de  hoc  remedio  in  typho  pauca  tradam. 

CAR  VIII. 

DE  TYPHO. 

Perpensis  magnis  purgantium  commo¬ 
dis  in  febre  tropica  curanda,  et  quam  limi¬ 
tibus  arctis  a  nostra  distinguitur,  mirum  jure 
videatur  purgationem  saltem  modicam  haud  in 
posteriore  multo  frequentius  usurpatam  esse. 
Medici  ab  ejus  usu  videntur  deterreri,  existi¬ 
mantes,  aegros  hisce  regionibus  sub  febre  la¬ 
borantes  nullas  posse  exinanitiones  tolerare. 
Sed  illos  in  hac  re  vehementer  errare,  non  so¬ 
lum  ex  observatione  mea,  verum  ex  testimo¬ 
niis  Doctorum  Sims  et  Ferrier  aliorumque  ce¬ 
leberrimorum  medicorum,  persuasissimum  ha¬ 
beo.  In  historia  febris,  (anrio  69)  ab  priori  pro¬ 
dita,  refertur :  <c  That  although  harsh,  strong 
“  purgatives  were  injurious,  yet,  a  long  conti- 
nuation  of  gentle  laxatives  seemed  to  be  the 
“  true  method  of  treatment Et  postea,  (p. 

158.)  ce  Certain  I  am,  every  medicine  became 
“  beneficial  or  hurtful,in  proportion  as  it  check- 
“  ed  or  promoted  that  (i.  e .  intestinal)  dis- 
u  cbarge — Et,  “  It  was  however  remarkable, 
“  that  when  those  mentioned  above,  (i.  e.  gentle 
“  laxatives)  procured  a  large  evacuation,  the  pa- 
“  tient,  so  far  from  being  weakened,  found  him- 
u  self  lighter,  easier,  and  his  pulse  rose  consi- 
“  derably.” 

Ferrier  etiam,  in  descriptione  febris,  (an¬ 
no  89)  civites  grassantis  Manchester,  qua  ur¬ 
be  exinanitionibus  nullus  est  locus  minus  be¬ 
nignus,  ad  hunc  modum  loquitur  :  “  In  the 
“  early  stages  antimonial  emetics  and  gentle 
w  laxatives  did  eminent  Service.  The  fever  of- 
sc  ten  disappeared  as  soon  as  the  bowels  were 
“  cleared.  In  general  the  patients  bore  purg- 
“  ing  well,  and  even  required  it  repeatedly ;  the 
“  pulse  commonly  became  firmer  and  more  re- 
"  gular  after  evacuations  of  this  kind 


*  Vide  Ferrier  Med.  Hist. 

Multa  medici  dixerunt  de  variis  periculis  quae 
aegro  imminent  ab  usu  purgantium,  verum  si 
haec  unquam  acciderunt,  certo  rarissime.  Nam 
in  multorum  exemplorum  perlectione,  in  qui¬ 
bus  purgantia  libere  sed  eodem  tempore  saga- 

t 

citer  usurpata,  haud  mihi  contigit  observare 
unum  vel  minimum  malum  quod  ad  illa  jure 
referri  possit,  et  quod  ad  me  persuasissimum 
habeo,  nullum  esse  morbum,  nec  ullum  cujus- 
modi  morbi  stadium  in  quibus,  rebus  postulan¬ 
tibus,  purgantia  non  solum  tuto  sed  maxima 
utilitate  haud  usurpari  possunt. 

Res  purgantia  in  febribus  indicantes,  easdem 
sunt  ac  in  aliis  antea  dictis  morbis,  et  maxime 
solent  aegris  prodesse  a  ventriculo  laborantibus, 
vel  quorum  intestina  torpentia  et  gravata,  et 
putridis,  sive  acidis  alimentis,  liesa  fuerint. 
In  his  purgantia  statim  sunt  praecipienda, 
donec  ventriculus  et  intestina  plene  vacua 
sifnt  facta  ;  et,  prout  vires  ferant,  repetenda 
quamdiu  sellae,  vel  parem,  vel  virides,  vel  alio- 
quin  naturae  contrariae  sint. 

At  expulsione  sordium  non  solum  prosunt 
purgantia  in  febribus  :  Nulla  alia  remedia,  con¬ 
tra  vel  has  sanguinis  determinationes  morbi¬ 
das,  vel  hanc  ventriculi  irritabilitatem  quae  in 
hoc  morbo  tam  frequenter  observata,  majore 
vi  pollent.  Praeterea  ab  diarrhoea  colliquitiva, 
versus  finem  morbi,  supervenienti  maxime  ca¬ 
vent,  et  meatus  corporis  recludendo  sudorem¬ 
que  levem  promovendo,  aegrum  exhibitioni  re¬ 
mediorum  praestantissimorum,  vini  scilicet  et 
opii,  parant ;  quae  durante  magno  corporis  ca¬ 
lore,  et  cutis  *  ariditate,  cum  utilitate  praescri¬ 
bi  non  possunt. 

Nec  a  deducenda  plene  alvo,  cum  res  postu¬ 
laverint,  deterreri  debemus,  etsi  pulsus  inaequa¬ 
lis  et  subsultus  etiam  tendinum  adsint ;  nam 
inter  omnes  constat,  hos  intestinorum  statui 
saepe  inniti,  et  ego  ipse  haec  symptomata  a  pur¬ 
gantibus  quam  citissime  fugata  vidi.  Sed 


*  Vide  Curiue^s  Med,  Reports, 

quamvis  nihil  obstat  quo  minus,  postulante 
aegrotantis  conditione,  purgantia  per  totum 
morbum  praescribantur,  nihilominus  confiten¬ 
dum,  ea  praecipue  primis  diebus  prodesse. 
Tunc  nauseam  et  vomitum,  dolorem  capitis, 
et  anxietatem  circa  praecordiam,  mirifice  levant, 
sudores  lenes  eliciunt,  somnum  conciliant, 
et  etiam  in  multis  casibus  morbum  pessimi  ge¬ 
neris  solvunt.  Sub  initio  morbi  validiora  sunt 
praescribenda,  at  morbo  provecto  mitiora,  et 
sub  eorum  largo  usu,  versus  morbi  finem,  vi¬ 
num  augendum,  ni  caput  versus  morbida  sit 
determinatio. 


FINIS. 


